[{"text_idx": "#000001", "text": "Braf yw cyhoeddi y bydd Ysgol Aberconwy yn treialu\u2019r Siarter Iaith Uwchradd ar ran ysgolion Sir Conwy ac ni allwn aros i ddechrau! Gadewch i ni ddechrau drwy roi rhywfaint o wybodaeth gefndirol i chi ac egluro ei gyd-destun."}, {"text_idx": "#000004", "text": "Er mwyn cyflawni\u2019r nod, bydd angen cynyddu nifer y dysgwyr mewn addysg cyfrwng Cymraeg a dwyieithog, a gwneud newidiadau i\u2019r cwricwlwm i sicrhau bod holl ddysgwyr Cymru yn gallu datblygu eu sgiliau Cymraeg ar gyfer cymdeithasu a byd gwaith yn y dyfodol."}, {"text_idx": "#000006", "text": "Mae\u2019r strategaeth yn datgan bod angen cynllunio darpariaeth ar gyfer plant a phobl ifanc sydd nid yn unig yn rhoi\u2019r cyfle iddynt ddefnyddio neu ymarfer y Gymraeg, ond sydd wedi\u2019i thrwytho mewn agweddau cadarnhaol o ran yr iaith, a fydd yn golygu eu bod yn penderfynu defnyddio\u2019r Gymraeg, gan eu helpu i weld nad yw\u2019n ymwneud a\u0302\u2019r ysgol yn unig, ond bod byd cymdeithasol a diwylliannol cyfoethog yn gysylltiedig a\u0302 hi."}, {"text_idx": "#000007", "text": "Mae Cynllun Strategol y Gymraeg mewn Addysg yn nodi\u2019r camau sydd eu hangen i ddatblygu\u2019r Gymraeg a\u2019r ddarpariaeth cyfrwng Cymraeg yn y system addysg statudol, ac yn arbennig fel rhan o\u2019r cwricwlwm newydd a fydd yn cynnwys un continwwm ar gyfer dysgu Cymraeg."}, {"text_idx": "#000008", "text": "Mae addysgu a dysgu Cymraeg yn flaenoriaeth i Lywodraeth Cymru. Maen nhw am sicrhau bod ein system addysg yn ei gwneud hi\u2019n bosibl i fwy o ddysgwyr feithrin ystod ehangach o sgiliau iaith yn y Gymraeg. Mae angen magu hyder plant a phobl ifanc i ddefnyddio\u2019r iaith nid yn unig mewn gwersi ond hefyd mewn gweithgareddau a'r tu allan i\u2019r dosbarth. \u200bMae angen i ni sicrhau y rhoddir pwyslais priodol ar yr iaith Gymraeg a diwylliant Cymru."}, {"text_idx": "#000009", "text": "Mae\u2019r Cwricwlwm newydd i Gymru, a fydd yn cychwyn ar gyfer ein dysgwyr blwyddyn 7 ym mis Medi 2022, yn rhoi digon o gyfle i ddysgwyr ddatblygu a defnyddio eu Cymraeg. Mae\u2019r Cwricwlwm Newydd yn cofleidio Cymru ddwyieithog mewn cyd-destun rhyngwladol."}, {"text_idx": "#000010", "text": "Beth mae Estyn yn chwilio amdano wrth arolygu ysgolion?"}, {"text_idx": "#000011", "text": "Byddant yn ystyried gallu myfyrwyr i siarad ac ymateb i Gymraeg llafar, gan ystyried mannau cychwyn myfyrwyr."}, {"text_idx": "#000012", "text": "Byddant yn edrych ar y cynnydd y mae myfyrwyr yn ei wneud wrth ddatblygu eu sgiliau cyfathrebu yn y Gymraeg trwy eu dysgu ar draws y cwricwlwm ac mewn cyd-destunau mwy anffurfiol."}, {"text_idx": "#000013", "text": "Yn ogystal, bydd yr arolygwyr yn arfarnu\u2019r graddau y mae arweinwyr ysgol yn cynllunio cyfleoedd pwrpasol i fyfyrwyr ddatblygu eu medrau Cymraeg. Byddant hefyd yn edrych ar ba mor dda y mae Ysgol Aberconwy yn hyrwyddo manteision dysgu Cymraeg a bod yn amlieithog."}, {"text_idx": "#000014", "text": "Mae targedau a deilliannau\u2019r Siarter Iaith yn ein herio ni yn Ysgol Aberconwy i wella\u2019r Gymraeg sy\u2019n cael ei harddangos o gwmpas yr ysgol a faint o Gymraeg a glywir o gwmpas yr ysgol ac i gynyddu\u2019r cyfleoedd i\u2019r disgyblion weld a chlywed yr iaith. Mae\u2019n ein herio i gynyddu\u2019r ddarpariaeth ddwyieithog ac i roi cyfleoedd i fyfyrwyr ddefnyddio eu sgiliau Cymraeg yn y gwahanol bynciau. Mae angen i ni ddysgu myfyrwyr am eu hunaniaeth Gymreig ac am 'berthyn' ac rydym ni yn Ysgol Aberconwy eisiau iddynt adnabod y Cymry pwysig, enwog a thalentog ar hyd y canrifoedd. Yn anad dim, mae angen inni hyrwyddo pwysigrwydd y Gymraeg yn y gweithle."}, {"text_idx": "#000015", "text": "Er mwyn cefnogi tair gwobr y Siarter Iaith Uwchradd, mae Ysgol Aberconwy wedi dechrau trefn newydd er mwyn herio a gwobrwyo athrawon ac adrannau am ddefnyddio\u2019r Gymraeg yn y gwersi ac am annog myfyrwyr i ddefnyddio eu sgiliau Cymraeg y tu allan i\u2019w gwersi Cymraeg ac rydym yn mentoriaid dyfarnu a staff gweinyddol hefyd. Mae ein system hefyd yn cwrdd a\u0302 gofynion polisi\u0308au Conwy: 'Cynllun Strategol Cymraeg mewn Addysg' a 'Strategaeth ar gyfer Hyrwyddo'r Iaith Gymraeg'."}]